I dag ble VG felt for både dekningen av dansevideoen med Trond Giske og evalueringsrapporten i etterkant.

I Dagsrevyen samme kveld som fellelsen, forteller Sofie Bakkemyr at hun aldri kunne sett for seg at byturen 17. februar kunne ende slik den gjorde.

– Det å miste så kontroll over noe var en spesiell følelse. Det var helt forferdelig egentlig og noe av det mest stressende jeg har opplevd, sier hun.

Dansevideoen med Trond Giske og Sofie ble kort tid etter byturen delt i sosiale medier.

Sofie Bakkemyr snakker om VG-saken i Dagsrevyen onsdag. Du trenger javascript for å se video. Sofie Bakkemyr snakker om VG-saken i Dagsrevyen onsdag.

Brudd på fem punkter

Fire dager etter den mye omtalte byturen publiserer VG en artikkel om videoen, der Sofie følte seg feilsitert. Det var særlig sitatet «Så ble det litt mye», som hun reagerte på.

Fakta om VG-saken Ekspandér faktaboks * 17. februar: Trond Giske (Ap) og lederen av valgkomiteen i Trøndelag Ap, Jorodd Asphjell, er på Bar Vulkan i Oslo, der Giske blir filmet dansende med en ung kvinne. Mot kvinnens ønske blir videoen delt, blant annet med medlemmer av Fagforbundet. * 18. februar: Giske kunngjør at han stiller som kandidat til nestledervervet i Trøndelag Ap. Samme dag sender to tillitsvalgte i Fagforbundet, Knut Sandli og Terje Ferstad, en bekymringsmelding om dansevideoen til partisekretær Kjersti Stenseng. * 20. februar: Giske blir enstemmig innstilt som fylkesstyremedlem og medlem av arbeidsutvalget i Trøndelag Ap. * 21. februar: VG publiserer en artikkel om dansevideoen, og der siteres kvinnen på at «Vi danset og hadde det hyggelig, så ble det litt mye.» Overfor NRK understreker hun at situasjonen ikke var ubehagelig og at hun opplevde det hele som uproblematisk. * 22. februar: Giske trekker sitt kandidatur til arbeidsutvalget i Trøndelag, og valgkomiteen vraker ham til alle verv. * 27. februar: Fagforbundet i Oslo starter en intern gransking av Sandli og Ferstad som sendte bekymringsmeldinger. * 14. mars: Både Sandli og Ferstad trekker seg fra sine verv i Fagforbundet. * 20. mars: I et intervju med TV 2 retter kvinnen kraftig kritikk mot VGs behandling av henne. Hun hevder avisa med viten og vilje publiserte et feilaktig sitat som skapte et helt feil bilde av situasjonen. VGs sjefredaktør Gard Steiro beklager saken. * 21. mars: VG har krisemøte, avisen tar selvkritikk, journalisten får ikke lenger jobbe med egne saker. Samtidig påpeker Jorodd Asphjell at beslutningen om å vrake Giskes kandidatur ble direkte påvirket av dansevideoen og VGs artikkel. * 27. mars: VG la fram sin interne evaluering av saken. De konkluderte med at de sviktet i håndteringen av kvinnen, men hadde ikke grunnlag for å konkludere med at VGs reporter bevisst har fabrikkert et utsagn fra Sofie. * I mai klaget Sofie VG inn for PFU, og klagen behandles i dagens møte. Kilde: NTB

Sofie klagde selv inn VG til Pressens Faglige Utvalg.

Avisa ble blant annet felt på brudd på punkter som klargjøring av premisser for intervjusituasjoner og upresis sitering i saken.

I tillegg ble VG felt for brudd i egen evalueringsrapport av saken, der kildehåndteringen av Sofie står sentralt.

Onsdag ble klagen på VGs dekning av den omstridte dansevideoen til Trond Giske behandlet i Pressens Faglige Utvalg (PFU). Foto: Stian Lysberg Solum / NTB scanpix

Les også: VG felt i PFU for dekning og egen evaluering av Giskes dansevideo

Giske etter fellelsen

I Dagsnytt 18 forteller Sofie at hun valgte å gå ut med sin historie og melde inn VG til PFU fordi det gikk ut over Giske.

– Det var alvorlig sånn det så ut. Akkurat der og da handlet det mer om han og hvordan han ble feil fremstilt, sier Sofie.

Hun er veldig fornøyd med fellelsen og forteller at det var viktig å få frem at hun snakket sant.

Til NRK sier Trond Giske onsdag kveld at han synes Sofie er modig.

– Det er modig av Sofie å stå imot et mektig mediehus. Mange hadde nok bare unngått pressen etter å ha blitt behandla slik. Det har betydd mye for familien min og meg, så det er jeg veldig glad for at hun gjorde, sier han.

Dette sier Sofie Bakkemyr etter behandlingen av VG-saken i PFU Du trenger javascript for å se video. Dette sier Sofie Bakkemyr etter behandlingen av VG-saken i PFU

– Alvorlig situasjon

Sjefredaktør i VG, Gard Steiro, sa til NRK etter fellelsen i dag at det gikk som forventa.

Imidlertid er ikke Steiro enig i at måten de behandlet Sofie på under arbeidet med evalueringsrapporten var uryddig.

Sjefredaktør i VG, Gard Steiro, hilser på Sofie under PFU-behandlingen av VG-saken der Sofie har klaget inn avisen. Foto: Stian Lysberg Solum / NTB scanpix

– Vi er uenige med PFU her, fordi vi mener det var ryddig og at premissene var klare. Men vi tar det til etterretning, sier han.

– Det mest alvorlige er at vi satt Sofie i en situasjon hun ikke skulle være i og at det rammet Trond Giske.

På sin side mener Sofie at hele situasjonen med evalueringsrapporten var rotete.

– Jeg så ikke premissene som klare og jeg fikk ikke beskjed om hvilke rettigheter jeg hadde.